OpenLLM-France/wikimedia huggingface dataset:
# Saklan

Els saklan són una tribu d'amerindis dels Estats Units de la comunitat miwok, que vivien justament al sud de les badies de San Pablo i Suisun a Califòrnia. Les seves terres tribals històriques anaven des de Moraga, a San Leandro Creek, fins a Lafayette.
Els saklan foren anomenats històricament sacalanes, d'acord amb la documentació històrica relacionada amb el contacte amb els espanyols. Són esmentats sota aquest nom, i amb ortografia relacionada, als registres de la Missió de Dolores entre 1794 i 1821. Van ser anomenats per primera vegada saklan en 1797. En 1816 va tornar a ser esmentats com sacalanes en els informes de la primera expedició de Kotzebue de 1816.
L'antic emplaçament d'un llogaret saklan, que possiblement fou ocupat de 1500 a 1772, es troba a Tice Valley. És un California Historical Landmark. la vila d'Acalanes Ridge (Califòrnia) va ser nomenada després de la comunitat, dels que vivien a la zona. Avui molts descendents saklan han practicat l'intermatrimoni amb la comunitat Chochenyo Ohlone.

## Vegeu també

* Miwok de la badia

## Referències

* 1 2 3 Erwin G. Gudde; William Bright California Place Names: The Origin and Etymology of Current Geographical Names. University of California Press, 10 maig 2004, p. 3. ISBN 978-0-520-24217-3 [Consulta: 20 gener 2012].
* 1 2 «The Saclan Indians». Historic Moraga California. Arxivat de l'original el 7 d’abril 2014. [Consulta: 20 gener 2012].
* ↑ Tribal History Arxivat 2014-03-20 a Wayback Machine. Retrieved May 18, 2013
# Vajrapani

En el budisme mahāyāna, Vajrapani ―‘el que té el raig a la mà’, en sànscrit― és un dharmapala (un guardià del dharma) i un bodhisattva. Se'l considera:
* protector i guia del Buda Siddharta Gautama,
* la manifestació del poder de Buda,
* el mantenidor dels ensenyaments del tantra de Buda,
* simbolitza el poder de Buda.

## Nom sànscrit

* Vajrapāṇi, en el sistema IAST (alfabet internacional per a la transliteració del sànscrit).
* वज्रपाणि, en escriptura devanagari del sànscrit.
* Pronúncia: /vashrapáni/ o /vachrapáni/
* Etimologia: ‘el que té el raig’ o ‘el que té el llampec a la mà’; vajra significa ‘llampec’, i pāṇi: ‘mà’.
Vajrapani també és conegut com a Vajradhara i Vajrasattva.

## Descripció

Vajrapani és un dels primers bodhisattva que aparegueren en el budisme Mahāyāna.
El Sutra de la llum daurada li dona el títol de "gran general dels laksa".
En la iconografia budista Vajrapani es representa com un dels tres déus protectors que envolten Buda. Cadascú simbolitza una de les virtuts de Buda:
* Manjusri representa la saviesa de Buda,
* Avalokiteshvara manifesta la compassió de Buda, i
* Vajrapani el poder de Buda així com el poder dels cinc Tathagata.
Vajrapani és un dels primers dharmapala. És l'únic déu budista esmentat en el Cànon Pali. És venerat als monestirs shaolin, en el budisme tibetà i en el de la Terra Pura (on se li coneix com a Mahasthamaprapta i forma part dels tres sants de l'oest junt amb Amitabha i Avalokiteshvara).
Es poden trobar manifestacions de Vajrapani en molts temples budistes del Japó, com a protectors del dharma, anomenats Niō.
Vajrapani també s'associa a Acala, que al Japó se'l venera com Fudo Myo-o, 'el que sosté el vajra'.
Vajrapani comparteix trets amb el déu hinduista Indra, que també s'anomena Vajrapani perquè sosté un raig a la mà.

## Significat

Popularment, Vajrapani és un bodhisattva que representa el poder de Buda, de la mateixa manera que Avalokiteshvara representa la compassió de Buda, Manjusri la seua saviesa, i Tara els seus miracles. Els ioguis consideren Vajrapani com un mitjà per a reafermar-se en la seva determinació i simbolitza l'efectivitat en la conquesta de la negativitat.
Segons el Prajnaparamita-sutra, qualsevol bodhisattva que vol convertir-se en Buda pot rebre la protecció de Vajrapani, i es fa invencible davant qualsevol atac, ja siga «de persones o de fantasmes».

## Mantra

El mantra de Vajrapani és oṃ vajrapāṇi hūṃ phaṭ.

## Referències

* ↑ Vessantara, 1993, p. 162.
* ↑ Getty, 1928, p. 34.
* ↑ DeCaroli, 2004, p. 182.

## Enllaços externs

* Tantra budista.
# L'ídol caigut

L'ídol caigut (títol original en anglès: The Fallen Idol) és una pel·lícula dirigida per Carol Reed l'any 1948. És una de les pel·lícules més destacables del director i que suposa l'avantsala de la seva gran obra mestra El tercer home. Va rebre 2 nominacions als Oscar: millor director i millor guió. El guió es basa en el relat curt The Basement Room, de Graham Greene. L'obra s'ha doblat al català.

## Argument

El matrimoni Baines treballa al servei d'una ambaixada. La parella es cuida de Phillipe, que és el fill de l'ambaixador. El senyor Baines (Ralph Richardson) i el petit són dos companys inseparables, però la senyora Baines (Sonia Dresdel) tracta d'una manera dura i autoritària al petit. Baines s'enamora d'una secretària de l'ambaixada. Phillipe intenta ocultar el secret. Però la dona se n'assabenta per la indiscreció del petit. Poc després, el senyor Baines és acusat de matar la seva esposa, que cau per les escales.

## Repartiment

* Ralph Richardson (Baines)
* Michèle Morgan (Julie)
* Sonia Dresdel (Mrs. Baines)
* Bobby Henrey (Phillipe)
* Denis O'Dea (Inspector Crowe)
* Jack Hawkins (Detective Ames)
* Walter Fitzgerald (Dr. Fenton)
* Dandy Nichols (Mrs. Patterson)
* Joan Young (Mrs. Barrow)
* Karel Stepanek (First Secretary)
* Gerard Heinz (Ambassador)
* Torin Thatcher (Police Officer)
* James Hayter (Perry)
* Geoffrey Keen (Detective Davis)
* Bernard Lee (Detective Hart)

## Referències

* ↑ «L'ídol caigut». Ésadir.cat. [Consulta: 7 juny 2022].
* ↑ «The Fallen Idol» (en anglès). NYTimes.com. Arxivat de l'original el 16 gener 2014. [Consulta: 7 juny 2022].
# Litoria congenita

Litoria congenita és una espècie de granota del gènere Litoria de la família dels hílids. Originària d'Indonèsia i Papua Nova Guinea.
# Gilberto Silva

Gilberto Aparecido Silva (Lagoa da Prata, Minas Gerais, 7 d'octubre de 1976) és un futbolista brasiler, ja retirat que jugava de migcampista.

## Trajectòria
### América Mineiro

Va començar la seva carrera com a futbolista professional a l'América Mineiro que llavors jugava a la Serie B brasilera. L'equip va acabar la temporada com a líder de la categoria.

### Atlético Mineiro

El 1999 se'n va anar a un dels millors equips brasilers del moment: l'Atlético Mineiro, equip amb el qual va guanyar el Campionat mineiro l'any 2000. Va estar a l'equip fins a l'any 2002.

### Arsenal

L'estiu del 2002, l'Arsenal FC anglès obté els seus servicis. Al seu primer any amb l'equip gunner guanya la Community Shield. Amb els gunners També va guanyar les FA Cup dels anys 2003 i 2005, la Premier League del 2004 on l'equip d'Arsène Wenger va acabar invicte i la Community Shield del 2004. A la temporada 2005-2006 l'equip londinenc arriba a la final de la Lliga de Campions de la UEFA però la perd amb el FC Barcelona amb un resultat de 2-1.

### Panathinaikos

Després de dos anys de sequera de títols Gilberto Silva decideix fitxar pel Panathinaikos. Amb l'equip grec aconsegueix dos títols: la Super Lliga de Grècia i la Copa grega, tots dos l'any 2010.

### Grêmio

Després de nou anys fora del Brasil decideix tornar-hi per jugar amb el Grêmio.

## Selecció del Brasil

Amb la selecció verdeamarelha va jugar 93 partits i va marcar 3 gols. Va participar en les Copes del Món del 2002, del 2006 i del 2010, a la Copa Amèrica de l'any 2007 i a les Copes Confederacions dels anys 2005 i 2009.

## Referències

* ↑ «4thegame Profile». 4thegame.com. Arxivat de l'original el 18 de març 2009. [Consulta: 30 juliol 2008].
* ↑ «Slick Arsenal win Shield». BBC Sport, 11-08-2002 [Consulta: 19 març 2012].
* ↑ «Gilberto Silva could quit Arsenal for Panathinaikos». Daily Mirror. Arxivat de l'original el 3 agost 2008.
* ↑ Thursday's gossip column. BBC Sport. 10 juliol 2008. Consultat 19 març 2012.
* ↑ «Todos os brasileiros - 2002» (en portuguès). FolhaOnline, 09-12-2005. [Consulta: 16 desembre 2017].

## Enllaços externs

* http://www.futbol91.com/biografia-gilberto-silva Arxivat 2013-04-12 a Wayback Machine.
# Sakkiz

Sakkiz, Saqqez o Saghez (kurd: سەقز, Seqiz; persa: سقز), és una ciutat del Kurdistan. El 1950 tenia 9.900 habitants, el 1991 eren ja 99.048 i el 2006 tenia 131,349 habitants. És capital d'un comtat i està situada a 77 km al sud-est de Mahabad. La població kurda pertany a la tribu Mukri.
El segle VII aC fou el centre del poder escita sota el rei Bartatua. El país a l'època sassànida portava el nom de Sagapeni que derivaria del nom "saka" (escita) del que deriva la ciutat. Al segle xix hi havia un kan local emparentat al governant d'Ardalan i al de Sanandaj. Una comunitat de jueus que parlaven un dialecte neoarameu, van emigrar a Israel després de la revolució iraniana.

## Referències

The Cambridge ancient history, Volum 3, Part 2, By Cambridge University Press, pàg. 565, ISBN 0 521 22717 8.
# Wieringen

Wieringen és un municipi de la província d'Holanda Septentrional, al centre-oest dels Països Baixos. L'1 de gener de 2009 tenia 8.664 habitants repartits per una superfície de 212,50 km² (dels quals 185,63 km² corresponen a aigua). Limita al nord, pel mar, amb Texel i Wûnseradiel, a l'oest amb Anna Paulowna i al sud amb Wieringermeer.

## Centres de població

Dam, De Haukes, De Hoelm, Den Oever, Hippolytushoef, Hollebalg, Noordburen, Oosterklief, Oosterland, Smerp, Stroe, Vatrop, Westerklief i Westerland.

## Ajuntament

El consistori està format per 13 regidors:
* PvdA, 4 regidors
* VVD, 3 regidors
* WR05, 3 regidors
* OW91, 2 regidors
* CDA, 1 regidor

## Enllaços externs

* www.wieringen.nl
# Varró (cognom)

Varró (llatí: Varro) fou un cognom romà emprat per diverses gens, principalment la gens Terència. Es tracta d'un antropònim de significat desconegut però probable origen etrusc.

## Personatges
### Terencis Varrons

* Gai Terenci Varró, cònsol el 216 aC
* Aulus Terenci Varró, pretor el 184 aC, fill de l'anterior
* Marc Terenci Varró Lucul, cònsol el 73 aC
* Marc Terenci Varró, pretor el 68 aC, erudit romà, autor de nombroses obres
* Marc Terenci Varró Gibba, tribú de la plebs el 43 aC
* Aulus Terenci Varró Murena (pompeià), militar pompeià a la batalla de Farsàlia el 48 aC
* Aulus Terenci Varró Murena, cònsol el 23 aC, tal vegada fill de l'anterior
* Publi Terenci Varró, poeta romà

### Visel·lis Varrons

* Gai Visel·li Varró, edil curul el 59 aC
* Gai Visel·li Varró, cònsol sufecte l'any 12
* Luci Visel·li Varró, cònsol l'any 24, fill de l'anterior

### Altres gens

* Quint Rubri Varró, aliat de Gai Màrius, tal vegada el mateix personatge que el tribú Rubri
* Cingoni Varró, cònsol l'any 68
* Publi Tul·li Varró, general de la Legio VI Victrix en temps d'Hadrià
# Kevin Pauwels

Kevin Pauwels (Ekeren, Anvers, 12 d'abril de 1984) és un ciclista belga, professional des del 2005. Actualment corre a l'equip Marlux-Napoleon Games. Combina la carretera amb el ciclocròs on ha obtingut notables èxits.

## Palmarès en ciclocròs

* 2001-2002
** Campió del món en ciclocròs júnior
** Campió de Bèlgica en ciclocròs júnior
** 1r al Superprestige júnior
* 2003-2004
** Campió del món en ciclocròs sub-23
* 2004-2005
** 1r al Trofeu GvA sub-23
* 2005-2006
** 1r a la Copa del món de ciclocròs sub-23
* 2011-2012
** 1r a la Copa del món de ciclocròs
** 1r al Trofeu GvA
** 1r al Ciclocròs d'Igorre
* 2014-2015
** 1r a la Copa del món de ciclocròs

## Palmarès en ruta

* 2006
** Vencedor de 2 etapes a la Volta a la Província de Lieja
* 2007
** Vencedor d'una etapa a la Volta a Lleida
* 2008
** Vencedor d'una etapa a la Volta a Lleida
* 2010
** Vencedor d'una etapa a la Fletxa del sud
** Vencedor d'una etapa a la Volta a Sèrbia
* 2011
** Vencedor d'una etapa a la Kreiz Breizh Elites
* 2014
** Vencedor d'una etapa a la Volta a la Província de Namur
* 2016
** Vencedor d'una etapa a la Volta a la Província de Lieja

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Llac Champlain

* Aquest article tracta sobre el llac de Nord-amèrica. Si cerqueu la vila de l'Estat de Nova York, vegeu «Champlain».
El Llac Champlain és un llac natural d'aigua dolça que es troba principalment entre els límits dels estats dels Estats Units de Vermont i de Nova York) però parcialment està situat a través de la frontera entre Canadà (a Quebec) i els Estats Units.

## Geologia

La Vall de Champlain Valley està entre les valls més al nord del Great Appalachian Valley, que va del Quebec a Alabama. La Vall Champlain és una secció fisiogràfica de la gran vall del riu Sant Llorenç que per la seva part forma part de la divisió fisiogràfica de les Muntanyes Apalatxes.
Encara que és més petit que els Grans Llacs: Ontario, Erie, Huron, Superior o Llac Michigan, el llac Champlain és una gran massa d'aigua dolça que fa uns 1.269 km² de superfície fent 201 km de llargada i 23 km d'amplada màxima. La seva màxima fondària és de 120 m.

## Hidrologia

El riu Richelieu neix a aquest llac i discorre cap al nord fins a arribar al riu Sant Llorenç. Aquest llac drena aproximadament la meitat de la superfície de l'estat de Vermont i unes 250.000 persones s'abasteixen d'aigua potable d'aquest llac. Hi entren els rius Otter, Creek, Winooski, Missisquoi i Lamoille a Vermont, i els rius Ausable, Chazy, Boquet i Saranac de l'estat de Nova York. També rep aigua del llac George a través del riu La Chute. Està connectat al riu Hudson pel Canal Champlain.

## Història

Aquest llac rep el nom de l'explorador francès Samuel de Champlain, qui hi arribà el 1609. Als segles xviii i xix els ports del llac tenien importància comercial i militar.
El poble natiu iroquès l'anomenava Caniaderi Guarunte que significa: boca o porta del país, perquè aquesta via aquàtica era una important porta d'entrada a les seves terres.

## Notes

* ↑ «Physiographic divisions of the conterminous U. S.». U.S. Geological Survey. [Consulta: 6 desembre 2007].
* ↑ «Champlain, Lake». The canadian encyclopedia, 12-02-2011. Arxivat de l'original el 16 de juliol 2011. [Consulta: 8 gener 2012].
* ↑ Veyron, Michel. Dictionnaire canadien des noms propres (en francès). Éditions Larousse, 1989, p. 764. ISBN 2-920318-06-3.
* ↑ Curran, John «State seeks dismissal of phosphorus lawsuit». Burlington Free Press [Burlington, Vermont], 11-08-2010, p. 1B.
* ↑ Thomas Pownall. A topographical description of the dominions of the United States of America. Ayer Publishing, 1976. A topographical description of the dominions of the United States of America by Thomas Pownall

## Enllaços externs

* ECHO Lake Aquarium and Science Center - Leahy Center for Lake Champlain
* Lake Champlain Basin Atlas Arxivat 2012-08-20 a Wayback Machine.
* Lake Champlain Basin Program
* Lake Champlain Maritime Museum
* Lake Champlain Quadricentennial Arxivat 2009-07-03 a Wayback Machine.
# Giorgio Sommer

Giorgio Sommer (Frankfurt del Main, 1834 - Nàpols, 1914) fou un fotògraf italoalemany. Va estudiar econòmiques a Frankfurt, però es va decantar per la fotografia. Es va establir a Itàlia en 1856 i va treballar primer a Roma i més tard a Nàpols.

## Enllaços externs

* Biografia Arxivat 2007-08-17 a Wayback Machine. (alemany)
# Wiesbaden

Wiesbaden [ˈv̥iːsb̥ɑdn̩] és una ciutat del centre d'Alemanya. És la capital de l'estat federat de Hessen. Wiesbaden és a la riba dreta del Rin, a prop de la ciutat de Magúncia (capital de l'estat de Renània-Palatinat) i a uns 30 km de la ciutat de Frankfurt (la més gran de l'estat de Hessen). Wiesbaden tenia 273,871 habitants el 2014.

## Personatges il·lustres

* Jürgen Grabowski (1944), futbolista, campió del món.
* Kevin Kraus (1992), futbolista.
* Julius Buths (1851-1920) pianista i director d'orquestra.
* Alexander Stadtfeldt (1826-1853) compositor d'origen belga.
* Alfred Koerppen (1926), compositor i pedagog.

## Vegeu també

* Nerobergbahn

## Enllaços externs

* 23 càmeres de Wiesbaden en temps real Arxivat 2007-10-23 a Wayback Machine.
# Unitat de comandament (bombers)

La unitat de comandament, o unitat lleugera de comandament (ULC) és el vehicle utilitzat pels comandaments de bombers que organitzen i coordinen una actuació.
Dotat de sirena, llums prioritaris i emissora de ràdio, com la resta de vehicles de bombers, pot estar equipat amb: taulell de comandament, taulell de mapes, equip de respiració autònom, ordinador portàtil, i altres equips.
Acostumen a ser vehicles tipus SUV, per la seva versatilitat urbana-tot terreny, i capacitat d'emmagatzematge. Alguns departaments de bombers substitueixen els seients posteriors per a augmentar la capacitat per a equips.
* 1r Cap de bombers de Houston, EUA, 1896
* Vehicle del cap de bombers de Nova York, 1912
* Unitat de comandament de Rijeka, Croàcia
* Unitat de comandament de San Diego, USA

## Referències

* ↑ Diccionari de bombers. Barcelona: Termcat. Generalitat de Catalunya, novembre 1995. ISBN 84-393-3689-6.
* ↑ «Vehicle de comandament» (en anglès). Whaling Fire.
* ↑ «Com triar l'adient vehicle de comandament de bombers?» (en anglès). Fire Rescue 1, 15-10-2016.
* ↑ «Unitat de comandament». Ajuntament de Barcelona.
# Josep Crespí Fernández

Josep Crespí Fernández (Lió, 2 de gener de 1966) és un exfutbolista mallorquí, que ocupava la posició de migcampista.
Es va iniciar al Cide juvenil. Comença a destacar a les files del RCD Mallorca, amb qui debuta a primera divisió a la temporada 86/87, en la qual disputa 17 partits. Dos anys després hi juga 10 partits més amb els palmesans, ara a Segona Divisió. La temporada 91/92 retorna a la màxima categoria al fitxar pel Real Burgos, però només hi apareix en tres ocasions. Seria titular la temporada 93/94, a les files del Reial Múrcia, amb qui suma 37 partits i quatre gols a la Segona Divisió.
També hi va militar a l'AD Ceuta, al Deportivo Alavés i al Sóller.

## Enllaços externs

* Fitxa del jugador
# Suggs

Graham McPherson (nascut el 13 de gener 1961), conegut pel seu nom artístic Suggs, és un cantautor, músic, locutor de ràdio i actor anglès.
Amb una carrera musical de quaranta anys, Suggs va fer-se famós a finals de la dècada de 1970 com a cantant principal del grup de ska Madness, que va publicar quinze senzills que van entrar al Top 10 del Regne Unit a les dècades de 1970, 1980 i 1990, com "My Girl", "Baggy Trousers", "Embarrassment", "It Must Be Love", "House of Fun", "Driving in My Car", "Our House", "Wings of a Dove" o "Lovestruck". Suggs va començar una carrera en solitari el 1995, mentre encara era a Madness. Ha publicat dos discos d'estudi i dues recopilacions. En solitari ha tingut èxits com "I'm Only Sleeping", "Camden Town", "Cecilia" i "Blue Day".
Suggs també ha fet d'actor en pel·lícules, teatre i televisió. Està casat i té dues filles.
# Kevin Richardson

Kevin Richardson (Newcastle, Anglaterra, 4 de desembre de 1962) és un exfutbolista anglès que jugava com a migcampista.

## Trajectòria

Richardson va entrar en l'Everton FC en categories inferiors el 1978, arribant al primer equip el 1980. Encara que no va arribar a ser un fix, va jugar un total de 113 partits marcant 13 gols, i assolint una Copa d'Anglaterra el 1984 i un títol de Lliga Anglesa el 1985.
La temporada 1986-1987 va jugar en el Watford, sent traspassat a l'Arsenal FC per a la següent campanya. Amb els londinencs va jugar 121 partits i va marcar 8 gols. Va assolir altra Lliga Anglesa la temporada 1988-1989. El 1990 és traspassat a la Reial Societat, etapa en la qual va jugar 37 partits de primera divisió, encara que sense acabar d'encaixar, per la qual cosa el següent any torna a Anglaterra, concretament l'Aston Villa.
A Birmingham es va convertir en capità i jugador bàsic en l'equip que va assolir el subcampionat de la FA Premier League el 1992-1993 i la Copa de la Lliga Anglesa el 1994 en una final davant del Manchester United FC. El 1995, Richardson fitxa pel Coventry City, començant el seu declivi que el duria a passar pel Southampton (any 1997), Barnsley FC i Blackpool, fins a retirar-se el 2000 després de descendir amb aquest últim equip a Tercera Divisió Anglesa.
Després de la seva retirada, va començar la seva carrera com a entrenador en les categories inferiors del Sunderland, passant després a ser ajudant de l'entrenador en l'Stockport County FC i finalment entrenador de nou en el Sunderland.

## Selecció

Ha estat internacional amb la selecció de futbol d'Anglaterra en una ocasió. El seu únic partit va ser el 17 de maig de 1994 en el partit amistós Anglaterra 5-0 Grècia.

## Enllaços externs

* Fitxa del jugador Arxivat 2010-04-26 a Wayback Machine.
# Glàzovka

Glàzovka (en rus: Глазовка) és un poble del krai de Primórie, a l'Extrem Orient de Rússia, que en el cens del 2010 tenia 373 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
# Salva Maldonado

* No s'ha de confondre amb Lola Salvador Maldonado.
Salvador Maldonado i Ruiz (Barcelona, 13 d'abril de 1959), més conegut com a Salva Maldonado, és un entrenador de bàsquet català nascut a Barcelona. És cunyat de Joan Plaza, que també és entrenador de bàsquet.

## Trajectòria esportiva

* Escola Betsaida.
* Col·legi Pare Manyanet.
* 1990-91 Joventut de Badalona Cadet.
* 1990-91 Joventut de Badalona Junior. Entrenador ajudant. Pedro Martínez Sánchez.
* 1991-94 TDK Manresa. Entrenador ajudant. Pedro Martínez Sánchez.
* 1994-97 TDK Manresa.
* 1997-98 Caja San Fernando, el 12/03/98 és donat de baixa i substituït per José Alberto Pesquera.
* 1999-00 ACB. Tau Ceràmica, El 1999.11.27 és donat de baixa i substituït per Julio Lamas
* 2000-01 LEB. Minorisa.net Manresa.
* 2001-03 LEB. Club Ourense Baloncesto.
* 2004.01.02 LEB. CB Tarragona. Substitueix a Pep Claros.
* 2004-05 LEB. CB Tarragona.
* 2005-09 ACB. Kalise Gran Canària.
* 2009-11 ACB. Baloncesto Fuenlabrada. Entra a la jornada 16.
* 2011-16 ACB. Joventut de Badalona

## Palmarès

* Campió de la Copa del Rei de l'any 1996 amb el TDK Manresa.

## Referències

* ↑ «Salva Maldonado, nou entrenador del Ajuda en acció Fuenlabrada». Arxivat de l'original el 2012-08-05. [Consulta: 5 juny 2012].
* ↑ Salva Maldonado, dos temporadas más como técnico del FIATC Joventut Arxivat 2013-08-14 a Wayback Machine.(castellà)
* ↑ Salva Maldonado, renovado hasta el 2017 Arxivat 2015-07-07 a Wayback Machine.(castellà)
* ↑ «Salva Maldonado deja de ser entrenador del Divina Seguros Joventut» (en castellà). acb.com. Arxivat de l'original el 2016-07-08. [Consulta: 8 juliol 2016].

## Enllaços externs

* Fitxa de Salva Maldonado a la web de l'ACB Arxivat 2010-03-11 a Wayback Machine. (castellà)
* Salva Maldonado, 300 partits a la lliga ACB Arxivat 2010-05-06 a Wayback Machine. (castellà)
* Salva Maldonado: “Quiero un equipo sin grandes protagonistas” (entrevista) (castellà)
# Sirnach

Sirnach és un municipi del cantó de Turgòvia (Suïssa), situat al districte de Münchwilen.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Kottenheimita

La kottenheimita és un mineral de la classe dels sulfats, que pertany al grup de l'ettringita. Rep el nom de la comunitat Kottenheim, situada a prop de Mayen i el volcà Bellerberg, on es troba la seva localitat tipus.

## Característiques

La kottenheimita és un sulfat de fórmula química Ca₃Si(SO₄)₂(OH)₆·12H₂O. Va ser aprovada com a espècie vàlida per l'Associació Mineralògica Internacional l'any 2011. Cristal·litza en el sistema hexagonal. És un mineral estretament relacionat amb la hielscherita.

## Formació i jaciments

Va ser descoberta a la pedrera Caspar, que es troba al volcà Bellerberg, a la localitat d'Ettringen (Renània-Palatinat, Alemanya). També ha estat descrita a Lapanouse-de-Sévérac, a Avairon (Occitània, França) i a la pedrera Montenero del volcà Làtera, situada a la localitat d'Onano (Laci, Itàlia). Aquests tres indrets són els únics de tot el planeta on ha estat descrita aquesta espècie mineral.

## Referències

* ↑ «Kottenheimite» (en anglès). Mindat. [Consulta: 6 juliol 2019].
# Salvador Cubell

Salvador Cubell (vers 1404- Oristany 13 de febrer de 1470), fou el fill de Lleonard Cubell i successor de son germà Antoni Cubell com a marquès d'Oristany i comte de Goceà. Fou pretendent al tron d'Arborea el 1463. Va deixar l'herència al seu nebot, de la família Alagó senyors de Sastago i Pina. Es va casar abans de 1439 amb Catalina de Centelles (morta després de 1460) filla de Bernat de Centelles i Leonor de Queralt.